CELEX: E2016C0058
Language: hr
Date: 2016-03-03 00:00:00
Title: Odluka Nadzornog tijela EFTA-e br. 58/16/COL-D od 3. ožujka 2016. o odobrenju nacionalnih mjera Norveške za ograničavanje utjecaja bolesti Gyrodactylus salaris i o stavljanju izvan snage odluka br. 298/08/COL i br. 299/08/COL [2016/1863]

20.10.2016   
            
            
               HR
            
            
               Službeni list Europske unije
            
            
               L 284/37
            
         ODLUKA NADZORNOG TIJELA EFTA-e
   br. 58/16/COL-D
   od 3. ožujka 2016.
   o odobrenju nacionalnih mjera Norveške za ograničavanje utjecaja bolesti Gyrodactylus salaris i o stavljanju izvan snage odluka br. 298/08/COL i br. 299/08/COL [2016/1863]
   NADZORNO TIJELO EFTA-e,
   uzimajući u obzir Akt iz Priloga I. poglavlja I. dijela 4.1. točke 5.a Sporazuma o EGP-u, (Direktiva Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i kontroli određenih bolesti akvatičnih životinja (1)), kako je prilagođen Sporazumu o EGP-u točkom 4. podtočkom (d) Protokola 1. uz Sporazum o EGP-u te člankom 1. stavkom 2. i člankom 3. Protokola 1. uz Sporazum o nadzoru i sudu,
   uzimajući u obzir Odluku br. 494/13/COL Nadzornog tijela EFTA-e („Tijelo”) od 11. prosinca 2013. kojom se član Kolegija zadužen za veterinarska i fitosanitarna pitanja ovlašćuje da donese određene odluke i mjere (dokument br. 683826),
   budući da:
   
               (1)
            
            
               Odlukom br. 298/08/COL (2) Nadzorno tijelo EFTA-e utvrdilo je područja slobodna od bolesti i dodatna jamstva u pogledu bolesti Gyrodactylus salaris u Norveškoj, u skladu s člankom 13. Direktive Vijeća 91/67/EEZ (3) te s člankom 5. Odluke Komisije 2004/453/EZ (4).
            
         
               (2)
            
            
               U skladu s Odlukom br. 298/08/COL, Norveška može zahtijevati dodatna jamstva za pošiljke žive ribe iz akvakulture koja pripada vrstama podložnim predmetnim bolestima, a koja je namijenjena uzgoju i unosi se u područja obuhvaćena Odlukom. Ta dodatna jamstva uključuju zahtjev da su te pošiljke podrijetlom iz područja s jednakim zdravstvenim statusom kao i mjesto odredišta.
            
         
               (3)
            
            
               Direktiva 91/67/EEZ stavljena je izvan snage i zamijenjena Direktivom 2006/88/EZ. Direktivom 2006/88/EZ predviđa se i da se Odluka 2004/453/EZ i dalje primjenjuje do donošenja potrebnih odredbi u skladu s tom Direktivom. Te su odredbe donesene Odlukom Komisije 2010/221/EU (5) kojom je izvan snage definitivno stavljena i Odluka 2004/453/EZ (6). Stoga je Odluku br. 298/08/COL primjereno staviti izvan snage i zamijeniti.
            
         
               (4)
            
            
               Člankom 43. Direktive 2006/88/EZ određuje se da, ako bolest koja nije navedena u njezinom Prilogu IV. dijelu II. predstavlja značajni rizik za zdravlje životinja akvakulture ili divljih akvatičnih životinja u državi članici EGP-a, ta država može poduzeti mjere za sprečavanje unošenja te bolesti i njezinu kontrolu. Te mjere ne smiju prijeći okvir onog što je primjereno i potrebno za sprečavanje unošenja ili kontrole tih bolesti.
            
         
               (5)
            
            
               Norveška, kojoj je priznato pravo da zahtijeva dodatna jamstva u skladu s Odlukom br. 298/08/COL, dostavila je Tijelu podatke o stanju bolesti Gyrodactylus salaris. Dopisom od 6. listopada 2015. (dokument br. 775798, NO ref. 2015/193600) Norveška je dostavila ažurirane podatke o nacionalnim mjerama u pogledu bolesti Gyrodactylus salaris. Te informacije potvrđuju da je primjereno i potrebno nastaviti primjenjivati nacionalne mjere u obliku zahtjeva za stavljanje na tržište, uvoz i provoz u skladu s člankom 43. Direktive 2006/88/EZ.
            
         
               (6)
            
            
               Stoga je Norveškoj, kojoj je priznato pravo da zahtijeva dodatna jamstva u skladu s Odlukom br. 298/08/COL za unos životinja akvakulture koje pripadaju vrstama podložnima predmetnim bolestima u odobrena područja slobodna od bolesti ili područja s odobrenim programima kontrole ili iskorjenjivanja, potrebno dopustiti da te mjere i dalje primjenjuje kao nacionalne mjere odobrene u skladu s člankom 43. Direktive 2006/88/EZ.
            
         
               (7)
            
            
               Nacionalne mjere odobrene ovom Odlukom trebale bi se primjenjivati sve dok su primjerene i potrebne. Norveška bi stoga Tijelu trebala dostavljati godišnja izvješća o provedbi nacionalnih mjera.
            
         
               (8)
            
            
               Trebalo bi istražiti svaku sumnju na prisutnost bolesti Gyrodactylus salaris u Norveškoj, osim u područjima koja se nalaze na popisu iz Priloga ovoj Odluci, te bi tijekom te istrage trebalo primijeniti ograničenja kretanja kako bi se druge države članice EGP-a s odobrenim nacionalnim mjerama zaštitile u odnosu na Gyrodactylus salaris. Nadalje, kako bi se olakšalo nužno ponovno ocjenjivanje odobrenih nacionalnih mjera, potrebno je obavijestiti Nadzorno tijelo EFTA-e i druge države članice EGP-a o svakoj naknadnoj potvrdi prisutnosti bolesti.
            
         
               (9)
            
            
               U interesu jasnoće Odluku br. 298/08/COL izričito je potrebno staviti izvan snage.
            
         
               (10)
            
            
               Nadalje, Odlukom br. 299/08/COL (7) Nadzorno tijelo EFTA-e odobrilo je norveški program kontrole i iskorjenjivanja bakterijske bolesti bubrega (BKD). Norveška je dopisom od 6. listopada 2015. (dokument br. 775798) obavijestila Tijelo da je prekinula program kontrole i iskorjenjivanja BKD-a. Stoga je Odluku br. 299/08/COL primjereno staviti izvan snage.
            
         
               (11)
            
            
               Mjere predviđene ovom Odlukom u skladu su s mišljenjem Veterinarskog i fitosanitarnog odbora EFTA-e,
            
         DONIJELO JE OVU ODLUKU:
   Članak 1.
   Odobrenje određenih nacionalnih mjera za ograničavanje utjecaja određenih bolesti koje nisu navedene u dijelu II. Priloga IV. Direktivi 2006/88/EZ
   1.   Uz iznimku područja koja se nalaze na popisu iz Priloga ovoj Odluci, Norveška se smatra slobodnom od bolesti Gyrodactylus salaris.
   2.   Norveška može zahtijevati da sljedeće pošiljke koje se unose u područje slobodno od bolesti moraju ispunjavati zahtjeve iz točaka (a) i (b) za područja koja se smatraju slobodnima od bolesti Gyrodactylus salaris:
   
               (a)
            
            
               životinje akvakulture namijenjene za uzgoj, područja za ponovno polaganje, sportsko-komercijalni ribolov, otvorene ukrasne objekte i obnovu populacije moraju ispunjavati:
               
                           i.
                        
                        
                           zahtjeve u vezi sa stavljanjem na tržište iz članka 8.a Uredbe Komisije (EZ) br. 1251/2008 (8);
                        
                     
                           ii.
                        
                        
                           zahtjeve u vezi s uvozom iz članka 10. Uredbe (EZ) br. 1251/2008;
                        
                     
                           iii.
                        
                        
                           zahtjeve u vezi s provozom i skladištenjem iz članka 16. Uredbe (EZ) br. 1251/2008;
                        
                     
         
               (b)
            
            
               ukrasne akvatične životinje namijenjene za zatvorene ukrasne objekte moraju ispunjavati:
               
                           i.
                        
                        
                           zahtjeve u vezi s uvozom iz članka 11. Uredbe (EZ) br. 1251/2008;
                        
                     
                           ii.
                        
                        
                           zahtjeve u vezi s provozom i skladištenjem iz članka 16. Uredbe (EZ) br. 1251/2008.
                        
                     
         Članak 2.
   Izvješćivanje
   1.   Najkasnije do 30. travnja svake godine Norveška dostavlja Nadzornom tijelu EFTA-e izvješće o odobrenim nacionalnim mjerama iz članka 1.
   2.   Izvješća iz stavka 1. moraju ispunjavati zahtjeve iz članka 4. Odluke 2010/221/EU.
   Članak 3.
   Sumnja na prisutnost bolesti u područjima slobodnima od bolesti i njihovo otkrivanje
   1.   Ako Norveška sumnja na prisutnost bolesti u području koje je potvrđeno kao područje slobodno od bolesti Gyrodactylus salaris, Norveška poduzima mjere koje su barem jednake onima iz članka 28., članka 29. stavaka 2., 3. i 4. te članka 30. Direktive 2006/88/EZ.
   2.   Ako se epizootskim istraživanjem potvrdi prisutnost bolesti iz stavka 1., Norveška o tome obavješćuje Nadzorno tijelo EFTA-e i druge države članice EGP-a, koje obavješćuje i o svim mjerama poduzetima za kontrolu i suzbijanje te bolesti.
   Članak 4.
   Stavljanje izvan snage
   Odluke br. 298/08/COL i br. 299/08/COL stavljaju se izvan snage.
   Članak 5.
   Adresati
   Ova je Odluka upućena Kraljevini Norveškoj.
   
      Sastavljeno u Bruxellesu 3. ožujka 2016.
      
         
            Za Nadzorno tijelo EFTA-e
         
         Helga JÓNSDÓTTIR
         
            Članica Kolegija
         
         Carstena ZATSCHLERA
         
            Direktor
         
      
   
   
      (1)  SL L 328, 24.11.2006., str. 14.
   
   
      (2)  SL L 268, 9.10.2008., str. 37.
   
   
      (3)  SL L 46, 19.2.1991., str. 1.
   
   
      (4)  SL L 156, 30.4.2004., str. 5.
   
   
      (5)  Odluka Komisije 2010/221/EU od 15. travnja 2010. o odobravanju nacionalnih mjera za ograničavanje utjecaja određenih bolesti životinja akvakulture i slobodnoživućih akvatičnih životinja u skladu s člankom 43. Direktive Vijeća 2006/88/EZ (SL L 98, 20.4.2010., str. 7.).
   
      (6)  Akt iz točke 94. dijela 4.2. poglavlja I. Priloga I. Sporazumu o EGP-u.
   
      (7)  SL L 257, 25.9.2008., str. 16.
   
   
      (8)  Uredba Komisije (EZ) br. 1251/2008 od 12. prosinca 2008. o provedbi Direktive Vijeća 2006/88/EZ u pogledu uvjeta i kriterija certificiranja za stavljanje na tržište i uvoz u Zajednicu životinja i proizvoda akvakulture te utvrđivanju popisa vektorskih vrsta (SL L 337, 16.12.2008., str. 41.).
   
      PRILOG
      
                  Zaražena područja vodenih slivova
               
               
                  Okrug
               
            
                  Skibotnelva
               
               
                  Troms
               
            
                  Signaldalselva
               
               
                  Troms
               
            
                  Kitdalselva
               
               
                  Troms
               
            
                  Ranaelva
               
               
                  Nordland
               
            
                  Leirelva
               
               
                  Nordland
               
            
                  Ranelva
               
               
                  Nordland
               
            
                  Drevja
               
               
                  Nordland
               
            
                  Fusta
               
               
                  Nordland
               
            
                  Vefsna
               
               
                  Nordland
               
            
                  Hundåla
               
               
                  Nordland
               
            
                  Halsanelva
               
               
                  Nordland
               
            
                  Hestdalselva
               
               
                  Nordland
               
            
                  Dagsvikelva
               
               
                  Nordland
               
            
                  Nylandselva
               
               
                  Nordland
               
            
                  Batnfjordselva
               
               
                  Møre og Romsdal
               
            
                  Driva
               
               
                  Møre og Romsdal
               
            
                  Litledalselva
               
               
                  Møre og Romsdal
               
            
                  Usma (Øksendalselva)
               
               
                  Møre og Romsdal
               
            
                  Henselva
               
               
                  Møre og Romsdal
               
            
                  Rauma
               
               
                  Møre og Romsdal
               
            
                  Innfjordelva
               
               
                  Møre og Romsdal
               
            
                  Skorga
               
               
                  Møre og Romsdal
               
            
                  Måna (Måndalselva)
               
               
                  Møre og Romsdal
               
            
                  Breidvikelva
               
               
                  Møre og Romsdal
               
            
                  Lærdalselva
               
               
                  Sogn og Fjordane
               
            
                  Drammenselva
               
               
                  Buskerud
               
            
                  Lierelva
               
               
                  Buskerud
               
            
                  Vesleelva (Sandeelva)
               
               
                  Vestfold